
[bookmark: _Toc231998741]Johdanto
Oppilaanohjaus on monialaista ja moniammatillista yhteistyötä, johon koko kouluyhteisön tulee olla sitoutunut. Opetushallituksen Hyvän ohjauksen kriteereihin pohjautuvassa ohjaussuunnitelmassa kuvataan ohjauksen tavoitteet, ohjauksen järjestämisen rakenteet ja toimintatavat sekä monialaiset verkostot ja erilaiset yhteistyön muodot, joita tarvitaan ohjauksen tavoitteiden toteutumiseksi. Ohjaussuunnitelmassa kuvataan eri toimijoiden vastuut ja työnjako, ja tällä tavoin pyritään varmistamaan, että kaikkien toimijoiden asiantuntemusta hyödynnetään parhaalla mahdollisella tavalla. Koulut täsmentävät ohjaussuunnitelmaa koulun toiminnan painotusten ja ominaispiirteiden osalta vuosittain osana koulun toimintasuunnitelmaa. Lopuksi kuvataan ohjaussuunnitelman toteutumisen arvioinnin käytänteet.
[bookmark: _Toc82099837][bookmark: _Toc231998742]Ohjauksen tavoitteet 
Hyvän ohjauksen kriteerien (Opetushallitus 2023) mukaan hyvä ohjaus kuuluu kaikille oppijoille, ja se toteutetaan kouluyhteisössä työskentelevien yhteistyönä. Hyvä ohjaus on oppijalähtöistä, vuorovaikutteista, saavutettavaa, monikanavaista ja monialaista yhteistyötä. Hyvä ohjaus on myös yhdenvertaista, tasa-arvoista ja eettisesti kestävää. Hyvä ohjaus tukee laajennettua oppivelvollisuutta ja siirtymävaiheiden yhteistyötä sekä urasuunnittelutaitojen kehittymistä. Hyvän ohjauksen tavoitteena on edistää vaikuttavaa työelämäyhteistyötä. 
Ohjauksella on tärkeä merkitys hyvinvoinnin lisäämisessä ja syrjäytymisen ehkäisemisessä. Ohjauksen avulla autetaan ja tuetaan oppilasta kuulumaan ryhmään sekä toimimaan ryhmän jäsenenä. Ohjauksella edistetään opiskeluvalmiuksien kehittymistä ja opintojen etenemistä sekä tuetaan lasta ja nuorta elämään, koulutukseen ja uranvalintoihin liittyvissä päätöksissä yhteistyössä huoltajien kanssa. Ohjaus tukee nuorten ammatillisen identiteetin kehittymistä, auttaa ura- ja elämänsuunnittelutaitojen muotoutumisessa sekä antaa valmiuksia jatko-opintoihin ja työelämään siirtymiselle.


[bookmark: _Toc231998743]Ohjauksen järjestämisen rakenteet ja toimintatavat 
Oppilaanohjaus muodostaa esiopetuksesta toiselle asteelle kestävän jatkumon. Ohjausta annetaan eri oppiaineiden opetuksen, oppilaanohjauksen ja koulun muun toiminnan yhteydessä. Ohjausta toteutetaan yhteistyössä monialaisen asiantuntijaverkoston sekä oppilaan huoltajien kanssa. 
[bookmark: _Toc231998744]Ohjaus eri luokka-asteilla 
Vuosiluokilla 1–6 oppilaanohjaus toteutuu kiinteänä osana eri oppiaineiden opetusta ja koulun muuta toimintaa. Oppilaanohjauksesta vastaa luokanopettaja yhdessä muiden opettajien kanssa. Jyväskylän perusopetuksen opetussuunnitelmaan on kirjattu oppilaanohjauksen tavoitteet, sisällöt ja arviointi vuosiluokilla 1–6.
Alakoulussa ohjauksella edistetään oppilaan opiskeluvalmiuksien ja -taitojen kehittymistä sekä tuetaan vähitellen kasvavaa vastuunottoa koulutyöstä sekä omista tehtävistä ja tavaroista. Oppilaan tulee saada osaamiskeskustelujen lisäksi henkilökohtaista ohjausta tavoitteiden asettamisessa sekä kannustavaa ja ohjaavaa palautetta tavoitteiden saavuttamisesta siten, että oppimaan oppimisen taidot vahvistuvat. Oppilaanohjauksen tavoitteiden kannalta on tärkeä valita työtapoja ja palautteen antamisen tapoja, jotka mahdollistavat oppilaan myönteisen käsityksen muodostumisen itsestään oppijana ja ryhmän jäsenenä. Oppilasta ohjataan vuorovaikutustaitojen harjoittelemiseen ja ryhmässä toimimiseen. Häntä kannustetaan myös osallisuuteen omassa lähiympäristössään. 
Perusopetuksen alkuvaiheessa luodaan myös pohja kodin ja koulun ohjausyhteistyölle. Oppilasta ja huoltajia tuetaan tekemään ensimmäisiä koulutukseen liittyviä valintoja (kielivalinnat, valinnaisainevalinnat 5. ja 6. luokilla) ja näkemään valintojen merkitys tulevien opintojen kannalta. Ammatteihin ja työelämään tutustuminen aloitetaan luokan tai koulun sisäisistä tehtävistä sekä oppilaan lähipiirin ammateista esim. kutsumalla vierailijoita koululle tai tekemällä vierailuja työpaikoille jokaisella luokka-asteella. 
Vuosiluokilla 7–9 oppilaanohjaus muodostuu opetussuunnitelman tavoitteiden mukaisesti luokkamuotoisesta ohjauksesta, henkilökohtaisesta ohjauksesta, pienryhmäohjauksesta ja työelämään tutustumisesta (TET). Lisäksi oppilaanohjaukseen kuuluu ohjaus koulutuksen nivelvaiheissa ja siirtymissä. Ohjaus sisältää vierailuja yrityksiin, oppilaitoksiin ja erilaisiin tapahtumiin sekä asiantuntijavierailuja koululla. Päävastuu ohjauksen toteuttamisesta ja koordinoinnista on koulun opinto-ohjaajalla. Aineenopettajat osallistuvat ohjaustyöhön ensisijaisesti oman oppiaineensa sisältöjen kautta. Luokanohjaajan vastuulla on oman luokkansa oppilaiden tuntemus ja arjen yhteistyö huoltajien kanssa. Oppilaanohjauksen tavoitteet ja sisällöt vuosiluokilla 7–9 on määritelty Jyväskylän kaupungin perusopetuksen opetussuunnitelmassa.
Luokkamuotoisen oppilaanohjauksen tuntijako on Jyväskylän kaupungissa 7. luokalla ½ kurssia, 8. luokalla ½ kurssia ja 9. luokalla 1 kurssi. Pienryhmäohjausta voidaan toteuttaa esimerkiksi silloin, kun oppilailla on samansuuntaisia ohjaustarpeita esim. jatko-opintoihin tai työelämään liittyvissä kysymyksissä. 
Henkilökohtaisessa ohjauksessa keskustellaan luottamuksellisesti oppilaan opintoihin tai elämäntilanteeseen liittyvistä asioista. Oppilas voi käydä ohjauskeskusteluja oman opinto-ohjaajan lisäksi myös luokan- tai aineenopettajan, luokanohjaajan tai muun koulun ohjaus- ja opiskeluhuoltotyöhön osallistuvan aikuisen kanssa. Aiheena voi olla esimerkiksi opintojen edistyminen, koulunkäyntiin vaikuttavat asiat, urasuunnittelu tai jatko-opinnot. Tavoitteena on, että kullakin opinto-ohjaajalla on ohjauksessaan noin 200 oppilasta. Ohjaukseen osallistuvien työn- ja vastuunjako kuvataan luvussa 5.
Oppilaalla, joka tarvitsee perusopetuksen jälkeisiin jatko-opintoihin hakeutumiseen liittyvää tukea, on 1.8.2021 voimaan tulleiden perusopetuksen opetussuunnitelman perusteiden muutoksiin perustuen oikeus saada edellä kuvatun oppilaanohjauksen lisäksi tarpeidensa mukaista tehostettua henkilökohtaista oppilaanohjausta vuosiluokilla 8 ja 9 (Perusopetuslaki 1998/628). Tehostettu henkilökohtainen oppilaanohjaus on kuvattu omassa luvussaan 3.3. 
[bookmark: _Toc231998745]Ohjaus koulutuksen nivelvaiheissa
Oppilaan opinpolku muodostaa jatkumon, jossa siirtymät ovat tärkeitä. Ohjauksen tehtävä on saattaa ja auttaa oppilasta vaiheesta toiseen. Ohjauksessa huolehditaan, että oppilas oppii siirtymisen taitoja, kuten lähtemisen ja liittymisen taitoja. Opinpolun siirtymissä oppilas oppii hahmottamaan suhdettaan erilaisiin yhteisöihin ja roolejaan niissä. Tämä tietojen ja taitojen oppiminen on kumuloituvaa ja vaatii sinnikästä ja pitkäaikaista harjoittelua. Perusopetuksen yhtenäisen opinpolut vuosikellot on kuvattu tarkemmin linkitetyssä tiedostossa. Nivelvaiheen työn tavoitteena on oppilaan sujuva siirtymä, yhteistyön vahvistaminen eri toimijoiden kesken sekä tietojen siirto ja tuen jatkumo.
[bookmark: _Toc231998746]

Ohjaus esiopetuksesta perusopetukseen
Esi- ja alkuopetusta kehitetään joustavaksi muodostamalla esiopetuksesta ja perusopetuksen kahdesta ensimmäisestä vuosiluokasta nykyistä yhtenäisempi kokonaisuus (joustava koulun alku).

[bookmark: _Toc231998747]Ohjaus alakoulusta yläkouluun 
Nivelvaiheessa alakoulusta yläkouluun ohjauksen tavoitteena on tukea oppilaan siirtymistä 6. vuosiluokalta 7. vuosiluokalle. Ohjauksessa tehdään yhteistyötä luokanopettajan, tulevan luokanohjaajan, erityisopettajien, opinto-ohjaajan sekä oppilaiden ja heidän huoltajiensa kanssa. 
Yhteistyömuotoja ovat mm.
yläkoulujen esittelyvierailut 6. luokissa (opinto-ohjaajat, erityisopettaja tai tukioppilaat)
vanhempainilta 6. luokan oppilaiden huoltajille ala-/yläkouluilla
tutustumiskäynnit yläkoululla
vanhempainilta uusien 7. luokkien oppilaiden huoltajille yläkoululla
Ryhmäytykseen liittyvä työ 7. luokan alussa ja läpi lukuvuoden
Tiedonsiirtoon liittyen lisäksi esim.
tiedonsiirto lähettävän ja vastaanottavan koulun kanssa: luokanopettajien, opinto-ohjaajien ja erityisopettajien tiedonsiirtotapaamiset
oppilaskohtaista tukea saavien oppilaiden verkostopalaverit
opiskeluhuollon henkilöiden osallistuminen tarvittaessa tiedonsiirtoon
[bookmark: _Toc231998748]Ohjaus perusopetuksen jälkeiseen koulutukseen
Peruskoulusta perusopetuksen jälkeiseen koulutukseen siirtymisen nivelvaiheessa ohjauksen tehtävänä on tukea oppilasta jatko-opintojen suunnittelussa ja henkilökohtaisissa koulutusvalinnoissa. Tavoitteena on sujuva siirtyminen sekä riittävät valmiudet jatko-opintojen aloittamiseen toisella asteella tai muussa oppivelvollisuuden suorittamiseen soveltuvassa koulutuksessa. 


Ohjausta toteutetaan nivelvaiheessa mm. seuraavasti:
oppilaanohjauksen oppitunnit: perusopetuksen jälkeisten koulutusvaihtoehtojen ja -alojen esittely, ammatteihin ja työtehtäviin tutustuminen, vierailijat työelämästä ja oppilaitoksista, erilaiset tapahtumat jne.
oppilaan henkilökohtaisen ohjaustarpeen arviointi (tukena esim. ohjaustarvearviot, -kyselyt tmv. kartoitukset, opiskeluhuoltotyö, monialainen yhteistyö)
henkilökohtainen ohjaus
pienryhmäohjaus
TET-jaksot
erilaiset vierailut ja tutustumiskäynnit
ohjauskeskustelut yhdessä oppilaan ja huoltajien kanssa
yhteistyö tarvittaessa opiskeluhuollon, etsivän nuorisotyön tai muiden ohjaustoimijoiden kanssa 
Yhteishakuun liittyen lisäksi esim.
tutustuminen perusopetuksen jälkeistä koulutusta järjestäviin oppilaitoksiin ja niiden koulutustarjontaan
oppilaan hakusuunnittelu; tarvittaessa yhteistyö perusopetuksen jälkeistä koulutusta järjestävien oppilaitosten opinto-ohjaajien ja muiden ohjaustyötä tekevien kanssa (esim. konsultointi, henkilökohtainen ohjaus, tutustumiskäynnit, vierailut)
yhteishaun haku- ja valintaperusteista tiedottaminen, ml. harkintaan perustuva valinta
yhteishakuun valmistautuminen yhteistyössä huoltajien ja tarvittaessa moniammatillisen verkoston kanssa
harjoitushaun toteuttaminen
yhteishakuun liittyvä vanhempainilta
perusopetuksen jälkeistä koulutusta järjestävien oppilaitosten mahdollisista hakijan illoista, vanhempainilloista tmv. tiedottaminen 9.-luokkalaisille ja heidän huoltajilleen
tukea saavien oppilaiden mahdollisten koulutuskokeilujen järjestäminen toisen asteen oppilaitoksiin
hakeutumisvelvollisuuden ohjaus- ja valvonta: ohjaus yhteishaun tekemiseen yhteistyössä oppilaiden ja huoltajien kanssa, toteutus ensisijaisesti sähköisenä hakuna Opintopolku.fi-palvelussa 
tiedottaminen koulutus-/alakohtaisista pääsy- ja soveltuvuuskokeista sekä mahdollisista kielikokeista oppilaille ja huoltajille
nivelvaiheen tiedonsiirtoon valmistautuminen täyttämällä sähköinen tiedonsiirtolomake kevään aikana Wilmassa, opinto-ohjaaja ja erityisopettaja(t) yhteistyössä 

Yhteishaun tulosten julkaisun jälkeen kesäkuussa
oppilaiden sijoittumistietojen tarkistaminen Opintopolku.fi-palvelusta ja Valpas-rekisteristä
nuoren ja huoltajien henkilökohtainen ohjaus tarvittaessa yhteistyössä Ohjaamon ja etsivän nuorisotyön kanssa
nuoren ja huoltajien tiedottaminen kesäaikana saatavilla olevasta ohjauksesta, jatkuvasta hausta sekä näihin liittyvistä käytänteistä ja aikatauluista Wilma-viestillä sekä koulun verkkosivuilla
oppilaan sijoittumistietojen varmistaminen viimeistään elokuun loppuun mennessä (OKM määrittää oppivelvollisuuden tarkistuspäivän) Valpas-järjestelmästä tai muulla tavoin: varmistetaan, onko oppilas saanut ja ottanut paikan vastaan, ja aloittanut tosiasiallisesti opinnot toisen asteen koulutuksessa, nivelvaiheen koulutuksessa tai muussa oppivelvollisuuden suorittamiseen soveltuvassa koulutuksessa
tiedonsiirto Ohjaamon koordinoivalle opinto-ohjaajalle/asuinkunnan oppivelvollisuuskoordinaattorille niistä oppilaista, jotka ovat aikeissa keskeyttää oppivelvollisuuden suorittamisen (esim. ulkomaille muuton tai muun syyn vuoksi) tai ovat elokuun lopulla ilman opiskelupaikkaa 
niveltiedon siirto: työvälineenä sähköinen tiedonsiirtolomake Jyväskylän perusopetuksen Wilmassa (täytetään lukuvuoden päättymiseen mennessä) sekä lisäksi tarvittaessa henkilökohtaista tiedonsiirtoa oppilaitosten edustajien kanssa elokuun aikana
Tehostettua henkilökohtaista oppilaanohjausta saavien kohdalla edellisten lisäksi:
tiivis yhteistyö koulun eri toimijoiden kanssa oppilaan ohjaustarpeiden tunnistamisessa
ohjauksen eriyttäminen ja toteuttaminen koko koulu ohjaa -periaatteen mukaisesti
henkilökohtainen hakusuunnittelu ja ohjaus riittävän varhain yhteistyössä huoltajien ja monialaisen yhteistyöverkoston kanssa (erityisopetus, opiskeluhuolto, vammaispalvelut ym.)
annetaan oppilaalle ja huoltajille tietoa oppimisen ja opiskelun tukimuodoista ja tuen jatkumisen mahdollisuuksista perusopetuksen jälkeisessä koulutuksessa sekä tarvittaessa muista tukimuodoista (asuminen ym.)
tarjotaan oppilaalle ja huoltajille mahdollisuuksia tutustua henkilökohtaisesti oppilaalle soveltuviin jatko-opintomahdollisuuksiin sekä työ- ja oppimisympäristöihin
henkilökohtaiset vierailut, tutustumisjaksot tai koulutuskokeilut perusopetuksen jälkeistä koulutusta järjestäviin oppilaitoksiin tarvittaessa
henkilökohtaisen jatko-opintosuunnitelman laatiminen tehostettua henkilökohtaista oppilaanohjausta saavalle oppilaalle yhteistyössä huoltajien ja tarvittaessa monialaisen tiimin kanssa (lakisääteinen tehtävä)

[bookmark: _Toc231998749]Oppivelvollisten ohjauksessa huomioitavaa

Hakeutumisvelvollisuus 
Oppilaan on hakeuduttava ennen 9. vuosiluokan päättymistä ammatilliseen koulutukseen, lukiokoulutukseen, tutkintokoulutukseen valmentavaan koulutukseen (TUVA) tai muuhun oppivelvollisuuden piiriin kuuluvaan koulutukseen, kuten oppisopimuskoulutukseen, kansanopistojen oppivelvollisille suunnattuihin koulutuksiin tai vieraskieliseen koulutukseen. 
Mikäli oppilas tarvitsee opintoihin erityistä tukea, hän voi hakea työhön ja itsenäiseen elämään valmentavaan koulutukseen (TELMA), vaativana erityisenä tukena järjestettävään ammatilliseen koulutukseen tai tutkintokoulutukseen valmentavaan koulutukseen (TUVA). Ammatillista erityisopetusta järjestetään ammatillisten erityisoppilaitosten lisäksi myös joissakin yleisissä ammattioppilaitoksissa. 
Oppilas, joka on suorittanut perusopetuksen oppimäärän, mutta jolta puuttuu perusopetuksen jälkeisen koulutuksen suorittamiseksi riittävä suomen tai ruotsin kielen taito, ohjataan hakeutumaan aikuisten perusopetukseen, TUVA-koulutukseen tai kansanopistoissa järjestettävään koulutukseen, jossa noudatetaan aikuisten maahanmuuttajien kotoutumiskoulutuksen opetussuunnitelman perusteita tai Opetushallituksen maahanmuuttajille tarkoitetun koulutuksen opetussuunnitelmasuositusta. 
Hakeutumisvelvollisuus jatkuu niin pitkään, kunnes oppivelvollinen saa koulutuspaikan tai täyttää 18 vuotta. Oppilaalla on oikeus saada riittävästi oppilaanohjausta sekä muuta ohjausta hakeutumisvelvoitteidensa täyttämiseksi. Oppilaalla, huoltajilla ja opinto-ohjaajalla on mahdollisuus seurata oppivelvollisen nuoren yhteishakua ja sijoittumista sähköisen Opintopolku.fi-palvelun kautta.
Hakutavat
Hakeutuminen perusopetuksen jälkeiseen koulutukseen tapahtuu valtakunnallisten hakumenettelyjen kautta tai muutoin. Perusopetuksen päättävä nuori hakee ensisijaisesti yhteishaussa, joka toteutetaan vuosittain helmi-maaliskuussa. Haku tapahtuu sähköisesti Opintopolku.fi -palvelussa tai lähettämällä paperihakemus Opetushallitukseen. Harkintaan perustuva valinta on osa yhteishakua. Tarkemmat ohjeet hakuun saa omalta opinto-ohjaajalta sekä Opintopolku.fi-palvelusta. 
Muita vaihtoehtoja hakea koulutukseen ovat jatkuva haku oppilaitoskohtaisten ohjeiden mukaan tai hakeutuminen oppisopimuskoulutukseen jatkuvan haun tai oppisopimusneuvottelujen kautta. Jatkuvan haun koulutustarjonta tullaan päivittämään myös Opintopolku.fi-sivustolle, mutta hakeutuminen voi tapahtua oppilaitosten omien verkkosivujen tai Opintopolku.fi -palvelun kautta.
Jos perusopetuksen oppimäärä jää kesken 
Oppivelvollisuuslain mukaan 17 vuotta täyttäneet voivat suorittaa oppivelvollisuutta myös jatkamalla perusopetuslain 26 §:n mukaisessa lasten perusopetuksessa, jos perusopetuksen järjestäjä tämän mahdollistaa. Kyseessä on kunnille ja muille perusopetuksen järjestäjille vapaaehtoinen tehtävä. Laki koskee tilanteita, joissa oppivelvollinen ei ole suorittanut perusopetuksen oppimäärää lukuvuoden päättyessä sinä kalenterivuonna, jona hän täyttää 17 vuotta. 
Jyväskylässä 17 vuotta täyttäneet oppivelvolliset, jotka eivät ole suorittaneet perusopetuksen oppimäärää, ohjataan jatkamaan opintoja pääsääntöisesti aikuisten perusopetukseen Gradia Jyväskylään tai Jyväskylän kristilliseen opistoon. Ohjauksen yhteydessä on harkittava aina tapauskohtaisesti, onko lasten perusopetuksessa jatkaminen oppivelvolliselle paras vaihtoehto ottaen huomioon oppilaan kokonaistilanne ja erityisen tuen tarve. Harkinnassa on otettava huomioon oppivelvollisen nuoren etu.
Koska jokaisen 17 vuotta täyttäneen oppivelvollisen kohdalla käytetään tapauskohtaista harkintaa, ei voida tehdä yksiselitteisiä kriteerejä, joiden nojalla lasten perusopetuksessa jatkamisen voisi hyväksyä tai evätä. Kun rehtori tekee päätöksen yhteistyössä opinto-ohjaajan ja erityisopettajan kanssa, on kuitenkin hyvä huomioida seuraavat seikat:

1. Kuinka paljon oppilaalla on suorittamatta perusopetuksen koko oppimäärästä
Mikäli oppivelvollisella on verrattain vähän opintoja suorittamatta ennen perusopetuksen päättötodistuksen saamista, voi olla nuoren edun mukaista suorittaa opinnot loppuun lasten perusopetuksessa. Jos puuttuvien opintojen suorittaminen kestäisi enemmän kuin puoli lukuvuotta, on syytä harkita opintojen jatkamista aikuisten perusopetuksessa. Arvion tekevät opettaja ja opinto-ohjaaja yhteistyössä huoltajien kanssa.
2. Millaista oppimisen ym. tukea oppivelvollinen tarvitsee
Aikuisten perusopetuksessa oppiaineiden oppimääriä ei ole mahdollista yksilöllistää, vaan kaikki opiskelevat yleisten tavoitteiden mukaisesti. On tärkeää myös arvioida, millaiset valmiudet ja voimavarat oppivelvollisella on ylipäänsä opiskeluun ja mahdollisiin muutoksiin. Tuen tarpeen ja yksilöllistämisen asiantuntija on erityisopettaja/aineenopettajat. 
3. Onko oppivelvollisella mahdollisuutta siirtyä aikuisten perusopetukseen
Mikäli oppivelvollinen ei jostain syystä saa opiskelupaikkaa aikuisten perusopetuksessa tai siirtyminen ei ole oppivelvollisen edun mukaista, hänellä tulee tässä tilanteessa olla mahdollisuus jatkaa lasten perusopetuksessa.
Opiskelijaksi ottamisessa sovelletaan, mitä asianomaista koulutusta koskevissa laeissa säädetään opiskelijaksi ottamisen perusteista.
Perusopetuksen järjestäjän ohjaus- ja valvontavastuu 
Perusopetuksen järjestäjän tehtävänä on ohjata ja valvoa, että oppilas täyttää hakeutumisvelvollisuutensa ennen perusopetuksen päättymistä. Käytännössä ohjaus- ja valvontavastuu on oppilaan ohjauksesta vastaavalla opinto-ohjaajalla, jonka tehtävänä on varmistaa, että oppilas hakee yhteishaussa. Yhteishaun tulosten julkaisemisen jälkeen opinto-ohjaaja tarkistaa, onko oppilas saanut opiskelupaikan. Jos oppilas jää ilman opiskelupaikkaa, opinto-ohjaaja ottaa yhteyttä nuoreen ja hänen huoltajaansa ja tarjoaa ohjausta, jotta nuori voi hakea opiskelupaikkaa jatkuvassa haussa tai hakeutua muulla tavoin oppivelvollisuuden piiriin kuuluvaan koulutukseen. On myös mahdollista, että nuori jää odottamaan opiskelupaikan varmistumista varasijamenettelyn kautta. 
Opinto-ohjaaja tiedottaa oppilasta ja hänen huoltajiaan kesän aikana saatavilla olevasta ohjauksesta. Ohjausta toteutetaan Jyväskylässä yhteistyössä Ohjaamon ja Etsivän nuorisotyön kanssa. Lisäksi oppilaitosten omat opiskelija-/hakupalvelut tarjoavat ohjausta myös kesäaikana.
Opinto-ohjaajalla on nuorisolakiin perustuen edelleen oikeus luovuttaa etsivälle nuorisotyölle yksilöinti- ja yhteystiedot perusopetuksen päättäneestä nuoresta, joka ei ole sijoittunut perusopetuksen jälkeisiin opintoihin. Etsivä nuorisotyö aloitetaan ensisijaisesti perustuen nuoren itsensä antamiin tietoihin ja hänen omaan arvioonsa tuen tarpeesta (Nuorisolaki 1285/2016, 10 §). 
Perusopetuksen järjestäjän ohjaus- ja valvontavastuu päättyy seuraavan koulutuksen järjestäjän valvontavastuun alkaessa tai viimeistään ministeriön vuosittain päättämänä ajankohtana elokuun loppupuolella. 
Mikäli perusopetus päättyy muuna ajankohtana kuin kevätlukukauden päättyessä, perusopetuksen järjestäjän ohjaus- ja valvontavastuu päättyy viimeistään kuukauden kuluessa opintojen päättymisestä.
Oppivelvollisuuden keskeyttäminen
Oppivelvollisella on myös oikeus keskeyttää oppivelvollisuuden suorittaminen määräajaksi tai toistaiseksi tietyin edellytyksin. Päätös oppivelvollisuuden keskeyttämisestä tehdään aina oppivelvollisen ja huoltajan yhteisestä hakemuksesta. Päätöksen tekee koulutuksen järjestäjä tai oppivelvollisen asuinkunta sen mukaan, kenen ohjaus- ja valvontavastuulle oppivelvollinen tilanteessa kuuluu. 
[bookmark: _Toc231998750]Tehostettu henkilökohtainen oppilaanohjaus vuosiluokilla 8 ja 9
Tehostettua henkilökohtaista oppilaanohjausta tarjotaan 8. ja 9. luokkien oppilaille, jotka tarvitsevat perusopetuksen jälkeisiin opintoihin hakeutumisessa, koulutusvalintojen tekemisessä tai tulevaisuuden suunnittelussa tavallista enemmän henkilökohtaista tukea. Tavoitteena on vahvistaa oppilaan opiskeluvalmiuksia, osallisuutta ja kykyä tehdä omaa tulevaisuuttaan koskevia ratkaisuja sekä ehkäistä koulutuksen ja työelämän ulkopuolelle jäämistä. Oppilasta tuetaan tunnistamaan omat vahvuutensa ja kiinnostuksen kohteensa sekä rakentamaan realistinen ja toteuttamiskelpoinen jatko-opintosuunnitelma.
Ohjaustarpeen arviointi
Tehostetun henkilökohtaisen oppilaanohjauksen tarpeen arvioi ensisijaisesti opinto-ohjaaja yhteistyössä oppilaan, huoltajien, opetushenkilöstön, opiskeluhuollon ja muiden tarvittavien yhteistyötahojen kanssa. Tehostettua henkilökohtaista oppilaanohjausta suositellaan ensisijaisesti sekä tarkemmin selvitettäväksi seuraavasti.


Tehostettua oppilaanohjausta suositellaan ensisijaisesti:	
oppilas tarvitsee tavanomaista enemmän tukea koulutus- ja uravalintojen tekemisessä 
oppilaalla on merkittävästi poissaoloja 
oppilaalla on vaikeuksia kiinnittyä opiskeluun 
oppilas tarvitsee laaja-alaista oppimisen tai koulunkäynnin tukea 
oppilaalla on terveydellisiä tai toimintakykyyn liittyviä tekijöitä, jotka vaikuttavat jatko-opintoihin hakeutumiseen
Oppilaalla on elämäntilanteeseen liittyviä muutoksia, jotka heijastuvat koulunkäyntiin

Tehostetun oppilaanohjauksen tarvetta on syytä selvittää myös seuraavien oppilaiden kohdalla:
oppilaalla on maahanmuuttotausta tai puutteellinen opetuskielen taito 
oppilas on sijoitettuna kodin ulkopuolelle 
8.–9. luokan aikana koulua vaihtanut/muuttanut oppilas
Oppilas suorittaa perusopetusta JOPO-ryhmässä, Ysiplus-pajalla tai muulla vaihtoehtoisella tavalla

Tehostettu henkilökohtainen oppilaanohjaus voi tarkoittaa eri oppilaille eri tukimuotoja yksilöllisen arvion pohjalta. Oppilas voi esimerkiksi tavata opinto-ohjaajaa tai muiden ammattiryhmien edustajia pienryhmäohjauksessa tai henkilökohtaisessa ohjauksessa keskimääräistä useammin. Oppilas voi saada apua tai tukea TET-paikan hakemiseen tai suorittaa useamman TET-jakson kuin opetussuunnitelmassa on määritelty. Myös ohjatut tutustumiset tai koulutuskokeilut jatko-opintopaikkoihin voivat tulla kyseeseen. Tehostetun oppilaanohjauksen eri tukimuodot on koottu alueelliseen tehostetun oppilaanohjauksen toimintamalliin.
Tehostettua henkilökohtaista oppilaanohjausta saavalle oppilaalle laaditaan henkilökohtainen jatko-opintosuunnitelma, jota päivitetään oppilaan tilanteen ja tarpeen mukaan. Suunnitelmaan kirjataan oppilaan vahvuudet ja jatko-opintoihin hakeutumiseen liittyvät tavoitteet ja sovitut toimenpiteet. Lomaketta on mahdollista käyttää kaikkien oppilaiden ohjauksessa.
Opinto-ohjaaja vastaa oppilaskohtaisten tietojen kirjaamisesta lomakkeelle. Lisäksi erityisopettajalla/erityisluokanopettajalla on halutessaan mahdollisuus kirjata, mitä oppilaan jatko-opintoja koskien on keskusteltu esim. yhdessä huoltajien ja moniammatillisen ryhmän kanssa. Huoltajalla on myös mahdollisuus osallistua ja kommentoida oppilaan jatko-opintosuunnitelmaa. 
[bookmark: _Toc231998751]Tukea tarvitsevan oppilaan ohjaus  
Ohjauksen tarpeen arviointi ohjaa suunnittelua
Tukea tarvitsevien oppilaiden ohjauksessa korostuvat varhainen tunnistaminen, ennaltaehkäisevä työote, oppilaan osallisuus sekä tiivis yhteistyö kodin, opetushenkilöstön, opiskeluhuollon ja muiden yhteistyötahojen kanssa.
Ohjaus suunnitellaan osana oppimisen ja koulunkäynnin tuen kokonaisuutta. Oppilaan vahvuudet, kiinnostuksen kohteet, toimintakyky, elämäntilanne ja tulevaisuuden tavoitteet huomioidaan yksilöllisesti.
Nivelvaiheissa varmistetaan, että oppilaan tarvitsemat oppimisen ja koulunkäynnin tukitoimet sekä opiskelun järjestämiseen liittyvät tiedot siirtyvät tarkoituksenmukaisesti seuraavaan peruskoulun jälkeiseen oppilaitokseen. Tavoitteena on turvata sujuva siirtymä ja oppimisen tuen jatkumo.
Yhteistyö korostuu nivelvaiheiden ohjauksessa
Monialaisen yhteistyön tavoitteena on, että jokaiselle oppilaalle löytyy jatko-opiskelupaikka, jossa oppilaan on mahdollista jatkaa oppivelvollisuuden suorittamista perusopetuksen jälkeen. Yläkoulun aikana aloitetaan oppilaan jatko-opintojen suunnittelu. Jatko-opintokeskusteluihin voidaan oppilaan, huoltajien, opinto-ohjaajan, opettajan ja muiden oppilaan kanssa työskentelevien lisäksi ottaa mukaan esim. kotikunnan vammais- ja/tai sosiaalipalvelujen asiantuntija, sairaalan kuntoutusohjaaja tai oppilaan terapeutteja.
Jatko-opintomahdollisuuksiin tutustuminen
Oppilaalle ja hänen huoltajalleen tulee antaa riittävästi tietoa oppimisen ja opiskelun tuen jatkumisen mahdollisuuksista perusopetuksen jälkeisissä opinnoissa sekä tarvittaessa muista tukimuodoista, esim. asumiseen liittyen. 
Oppilaalle ja hänen huoltajalleen tulee tarjota mahdollisuuksia tutustua oppilaalle soveltuviin perusopetuksen jälkeisiin jatko-opintomahdollisuuksiin. Oppilas voi aloittaa hänelle soveltuviin jatko-opintopaikkoihin tutustumisen jo kahdeksannen luokan aikana esim. vierailemalla oppilaitosten avoimien ovien päivissä tai erikseen sovittavana ajankohtana. Myös TET-jaksoja voi olla tavallista enemmän. On tärkeää, että oppilas tutustuu henkilökohtaisesti ja tarvittaessa ohjatusti eri koulutus- ja alavaihtoehtoihin.
Oppilaan on mahdollista hakeutua Kelan kautta koulutuskokeiluun, jonka tavoitteena on selvittää, sopiiko suunniteltu koulutus ja ammattiala oppilaalle. Koulutuskokeilu auttaa täsmentämään oppilaan henkilökohtaista jatko-opintosuunnitelmaa. Koulutuskokeiluun hakeudutaan ottamalla ensin yhteyttä oppilaitokseen ja sopimalla käytännön järjestelyistä oppilaitoksen edustajan, yleensä oppilasta kiinnostavan koulutusalan opinto-ohjaajan kanssa. Tämän jälkeen oppilas ja hänen huoltajansa hakevat koulutuskokeilua nuoren ammatillisena kuntoutuksena Kelasta. Koulutuskokeilu on oppilaalle maksuton, sillä Kela maksaa koulutuskokeilun kustannukset oppilaitokselle. Koulutuskokeilu kestää enintään 10 päivää. Lue lisää: Koulutuskokeilu - kela.fi
Tiedonsiirto perusopetuksesta uuteen oppilaitokseen
Oppilaan siirtyessä perusopetuksen jälkeiseen koulutukseen, siirtyy oppivelvollisen ohjaus- ja valvontavastuu uudelle koulutuksen järjestäjälle. Ohjaus- ja valvontavastuussa olevalla koulutuksen järjestäjällä on oikeus saada salassapitosäännösten estämättä tehtäviensä toteuttamiseksi välttämättömät tiedot sekä oppivelvollisen koulutuksen järjestämisen kannalta välttämättömät tiedot (Oppivelvollisuuslaki 1214/2020, 12 §, 23 §) edelliseltä koulutuksen järjestäjältä.
Jyväskylässä on käytössä sähköinen tiedonsiirtolomake, kun oppivelvollinen siirtyy perusopetuksesta Jyväskylän koulutuskuntayhtymä Gradian järjestämään koulutukseen (ammatillinen koulutus, lukiokoulutus, TUVA). Lomakkeen tulostettavaa versiota on mahdollista käyttää tiedonsiirrossa, kun oppivelvollinen siirtyy muiden koulutuksen järjestäjien koulutukseen. 
Tiedonsiirtolomakkeen tietojen täyttämisestä vastaa erityisopettaja/erityisluokanopettaja yhteistyössä opinto-ohjaajan kanssa. Opinto-ohjaajan tehtävänä on varmistaa tiedonsiirto vastaanottavaan oppilaitokseen. Tarvittaessa opinto-ohjaaja ja erityisopettaja täydentävät oppilaskohtaista tiedonsiirtoa olemalla yhteydessä vastaanottavan oppilaitoksen opinto-ohjaajaan tai erityisopettajaan opintojen alkuvaiheessa (ns. tiedonsiirtopalaverit).
[bookmark: _Toc231998752]Ohjauksen vuosikello: ohjaus eri jaksoissa
 
[bookmark: _Toc231998753]Ohjauksen monialaiset verkostot
Ohjaustoiminta muodostaa koko perusopetuksen kestävän jatkumon, jonka toteutuminen taataan siten, että kaikki ohjausverkoston jäsenet toimivat suunnitelmallisesti yhteistyössä oppilaan opintopolun aikana ja erityisesti opiskelun nivelvaiheissa. 



Kaikkien opettajien tehtävänä on ohjata oppilasta eri oppiaineiden opiskelussa sekä auttaa häntä kehittämään opiskelutaitojaan ja oppimisen valmiuksiaan, sekä ennaltaehkäistä opintoihin liittyvien ongelmien syntymistä. Oppilasta aiemmin opettanut opettaja huolehtii koulunkäynnin järjestämisen kannalta oleellisesta tiedonsiirrosta seuraavalle opettajalle ja seuraavaan opiskelupaikkaan. 
Opettajien lisäksi ohjaustyöhön osallistuvat tarvittaessa myös Koulun psykologi, kuraattori ja terveydenhoitaja ym. koulun opiskeluhuollon henkilöstöä omien toimenkuviensa mukaisesti. Kouluilla työskentelee myös mm. koulunkäynninohjaajia, kasvatusohjaajia, koulunuorisonohjaajia ja harrastusohjaajia yhteistyössä opetus- ja opiskeluhuollon henkilöstön kanssa. He tukevat lasten ja nuorten oppimista, kasvua ja hyvinvointia sekä lisäävät koulun yhteisöllisyyttä. Lisäksi ohjauksessa tehdään yhteistyötä sidosryhmien sekä koulun ulkopuolisen asiantuntijaverkoston kanssa tarpeen mukaan. 
[bookmark: _Toc231998754]  Kodin ja koulun välinen ohjausyhteistyö 
Kodin ja koulun välinen yhteistyö on keskeinen osa koulun toimintakulttuuria. Perusopetuksen alusta asti pyritään ohjauksessa tukemaan oppilaita ja huoltajia tekemään opiskeluun ja koulutukseen liittyviä valintoja. Alaluokilla luokanopettajat vastaavat yhteistyöstä huoltajien kanssa tukien oppilaan opiskelutaitoja, ohjauksen painopisteitä sekä valinnaisainevalintoja. Yläluokilla luokanohjaaja, erityisopettaja ja opinto-ohjaaja vastaavat kukin omalta osaamisalueeltaan kodin ja koulun ohjausyhteistyöstä. Aineenopettajat seuraavat oppilaidensa opintomenestystä opettamansa aineen osalta ja informoivat tarvittaessa huoltajia.
Huoltajia tiedotetaan ohjaukseen liittyvistä ajankohtaisista asioista Wilman kautta, koulun kotisivuilla sekä vanhempainilloissa. Näitä asioita ovat erityisesti valinnaisainevalintoihin liittyvät asiat (viidennellä ja kahdeksannella luokilla alkavat valinnat), TET-jaksot, tutustumiskäynnit työpaikoille ja oppilaitoksiin sekä yhteishakuun liittyvät asiat. Huoltajilla on mahdollisuus halutessaan keskustella yhdessä oppilaan ja opinto-ohjaajan kanssa oppilaan jatko-opinnoista. 
[bookmark: _Toc231998755] Ohjausyhteistyö työelämän kanssa 
Ohjausyhteistyö työelämän kanssa aloitetaan jo alaluokkien aikana tutustumalla oppilaan lähipiirin ja koulun sisäisiin ammatteihin. Koulukohtaisesti järjestetään koulun sisäisiä TET-tuokioita jo alaluokilta alkaen. Näin tutustutetaan oppilaat koulussa toimiviin ammattilaisiin ja arvostamaan heidän työtään. 
Keskeisin osa koulun ohjausyhteistyöstä työelämän kanssa tapahtuu työpaikkavierailuilla, erilaisissa työelämäprojekteissa sekä TET-jaksoilla. Yläluokilla seitsemäsluokkalaisille järjestetään 1-3 päivän mittainen työelämään tutustumisjakso (TET). Painotus on oman lähipiirin töihin tutustumisessa. Kahdeksas- ja yhdeksäsluokkalaiset voivat valita työviikon pituisen (5 päivää) työelämäjaksonsa omien kiinnostuksen kohteidensa mukaan. Oppilaita rohkaistaan hakemaan itse TET-paikkansa, jotta he saavat harjoitusta myös työnhakuun. Opinto-ohjaajat, luokanohjaajat ja aineenopettajat käyvät mahdollisuuksien mukaan TET-paikoilla tapaamassa oppilaita ja työelämäohjaajia. 



[bookmark: _Toc231998756]Ohjauksen työn- ja vastuunjako  
Ohjaus on perusopetuksen henkilöstön tavoitteellisesti johdettua yhteistä työtä. Ohjausta annetaan eri oppiaineiden opetuksen, oppilaanohjauksen ja koulun muun toiminnan yhteydessä. Koulun eri toimijoiden työn- ja vastuunjako huomioi vuosittain käytettävissä olevat resurssit, henkilöstön rakenteen, koulun toimintakulttuurin sekä vakiintuneet hyvät käytänteet.

[bookmark: _Toc231998757]Rehtori 
luo ja varmistaa ohjauksen toimintamahdollisuudet ja –edellytykset
tekee yhdessä oppilaanohjaajan kanssa vuosityöaikasuunnitelman
järjestää ohjaukseen riittävät voimavarat ja varmistaa, että oppilaiden oikeus henkilökohtaiseen ohjaukseen on taattu
tukee ohjauksen suunnittelua ja yhteistyötä eri toimijoiden kesken, työvälineenä koulun ohjaussuunnitelma
vastaa koulun opiskeluhuoltotyöstä ja sen kehittämisestä 
osallistuu ohjaushenkilöstön ja huoltajien kanssa niiden oppilaiden ohjaukseen, joilla on erityisiä vaikeuksia oppimisessa ja vaikeuksia suorittaa perusopetus 
vastaa koulun työrauhasta, turvallisuudesta ja kouluyhteisön hyvinvoinnista 
vastaa ohjauksen laadun arvioinnista 
tekee opiskeluun ja koulunkäyntiin liittyvät hallinnolliset tehtävät 
[bookmark: _Toc231998758]Luokanopettaja 
perehdyttää oppilaan alakoulun toimintatapoihin 
toteuttaa ohjausta eri oppiaineiden ja koulun muun toiminnan yhteydessä 
ohjaa oppilaita tunnistamaan omia kykyjään ja kehittämään omia oppimaan oppimisen valmiuksiaan 
tekee yhteistyötä huoltajien, muiden opettajien ja opiskeluhuollon eri toimijoiden kanssa 
pyrkii vahvistamaan oppilaiden ryhmäytymistä, yhteistyökykyä ja yhteishenkeä 
ohjaa oppilaita onnistumisen elämyksiä tuottavaan koulutyöhön ja hyviin käytöstapoihin 
ohjaa oppilaita valinnaisaineiden valinnassa 
tapaa oppilaan sekä oppilaan huoltajan/huoltajat osaamiskeskusteluissa 
osallistuu luokkansa tukea tarvitsevien oppilaiden tuen suunnitelmien ja asiakirjojen laatimiseen sekä osallistuu oppilaspalavereihin 
[bookmark: _Toc231998759]Opinto-ohjaaja  
koordinoi yläkoulun ohjaustoimintaa 
pitää oppilaanohjauksen oppitunnit voimassa olevan opetussuunnitelman mukaisesti 
antaa yksilö- ja ryhmäohjausta 
osallistuu yhteisölliseen opiskeluhuoltotyöhön ja sen toiminnan kehittämiseen 
arvioi 8. ja 9. luokkalaisten oppilaiden tehostetun henkilökohtaisen oppilaanohjauksen tarpeen
osallistuu tarvittaessa oppilaiden koti-koulu -palavereihin ja verkostopalavereihin
tekee yhteistyötä perusopetuksen jälkeistä koulutusta järjestävien oppilaitosten ja työelämän toimijoiden kanssa 
ohjaa ja tukee oppilaita koulutuksen nivelvaiheissa 
suunnittelee ja järjestää TET-jaksot 
ohjaa oppilaita päätöksentekotaidoissa ja jatko-opiskeluvalinnoissa
tiedottaa oppilaille ja huoltajille yhteishausta ja jatko-opintoihin hakeutumisesta 
antaa oppilaille ja huoltajille riittävästi tietoa oppimisen ja opiskelun tuen jatkumisen mahdollisuuksista perusopetuksen jälkeisissä opinnoissa sekä muista tukimuodoista
seuraa oppilaiden sijoittumista jatko-opintoihin ja välittää ohjaus- ja valvontavastuunsa päättyessä niiden oppilaiden yhteystiedot Ohjaamoon, jotka eivät ole saanet opiskelupaikkaa tai aloittaneet koulutuksessa
huolehtii tuen tarpeessa tai haastavassa elämäntilanteessa olevan oppilaan nivelvaiheen tietojen siirtämisestä toiselle asteelle tai muuhun oppivelvollisuuden suorittamiseen soveltuvaan koulutukseen yhteistyössä erityisopettajan kanssa 
on vastuussa yläkoulun valinnaisainevalinnoista yhdessä rehtorin kanssa
seuraa, ohjaa ja tukee oppilaiden opintoja yhteistyössä opettajien, opiskeluhuoltohenkilöstön ja huoltajien kanssa
vastaa oppilaan tehostetun henkilökohtaisen oppilaanohjauksen suunnittelusta ja toteutuksesta
laatii tehostettua henkilökohtaista oppilaanohjausta saavalle oppilaalle henkilökohtaisen jatko-opintosuunnitelman yhteistyössä huoltajien sekä moniammatillisen tiimin kanssa
[bookmark: _Toc231998760]Luokanohjaaja  
toimii luokkansa lähiohjaajana ja yhteyshenkilönä yläkoulun ja kodin välillä 
luo luokkaansa myönteistä yhteishenkeä ja tekee koulun ja sen toiminnan tutuksi oppilailleen 
seuraa oppilaidensa koulunkäynnin säännöllisyyttä, opintojen edistymistä ja käyttäytymistä 
seuraa ja selvittää oppilaiden poissaoloja
tapaa kunkin oppilaan huoltajan/-t 7.  ja 8. luokan aikana järjestettävissä arviointikeskusteluissa 
huolehtii koulun asioiden tiedottamisesta oppilaille ja huoltajille 
huolehtii, että oppilaiden rangaistukset tulee suoritettua 
tekee luokkansa oppilaiden osalta yhteistyötä erityisopettajan, opinto-ohjaajan, rehtorin ja muun opiskeluhuoltohenkilöstön kanssa 
osallistuu luokkansa oppilaiden opiskeluhuoltotyöskentelyyn ja siihen liittyviin koti-koulu -palavereihin 
[bookmark: _Toc231998761]Aineenopettaja 
huolehtii omaan oppiaineensa liittyvien opiskelutaitojen ohjaamisesta ja monipuolisesta opetuksesta 
selvittää oppilailleen oppiaineensa tavoitteet, sisällöt ja arviointikriteerit 
sisällyttää opetukseensa ainesta, joka liittää opiskeltavan asian työelämän mahdollisuuksiin ja vaatimuksiin 
tiedottaa oppiaineeseensa liittyvistä valinnaisaineista 
seuraa oppilaidensa opintomenestystä opettamansa aineen osalta ja informoi luokanvalvojaa, opinto-ohjaajaa ja erityisopettajaa oppilaan opintomenestyksen ja käyttäytymisen muutoksista ja on myös yhteydessä huoltajiin tarpeen mukaan 
tarjoaa tarvittaessa tukiopetusta ja ilmoittaa tukiopetuksesta huoltajalle 
tekee yhteistyötä erityisopettajan ja luokanohjaajan kanssa oppimisessaan ja koulunkäynnissään tukea tarvitsevien oppilaiden osalta 
huolehtii, että nelosvaroitus annetaan ajallaan ja toimittaa kopiot erityisopettajalle ja opinto-ohjaajalle ennen kotiin lähettämistä 
[bookmark: _Toc231998762]Erityisopettaja 
osallistuu yhteisölliseen opiskeluhuoltotyöhön ja sen toiminnan kehittämiseen 
kartoittaa ja arvioi oppilaiden valmiuksia ja tuen tarpeita laaja-alaisesti 
organisoi tai tekee tarvittavat matematiikka- ja lukiseulonnat oppilaille
arvioi tehostetun henkilökohtaisen oppilaanohjauksen tarvetta yhteistyössä opinto-ohjaajan, huoltajien ja tarvittaessa opiskeluhuoltohenkilöstön kanssa
ohjaa tukea tarvitsevien oppilaiden opiskelun järjestämistä sekä laatii oppimisen ja koulunkäynnin tukeen liittyvät suunnitelmat, kirjaukset ja asiakirjat
järjestää tarvittaessa oppimääristä vapautetun oppilaan työskentelyn vapautetun oppiaineen tunneilla 
osallistuu tukea tarvitsevien oppilaiden verkostopalavereihin 
vastaa oppilaan opiskelun ja tuen järjestämiseksi välttämättömän tiedon siirtämisestä nivelvaiheissa yhteistyössä opinto-ohjaajan kanssa (esikoulu, alakoulu, yläkoulu, perusopetuksen jälkeiset koulutukset) 
[bookmark: _Toc231998763]Koulunkäynninohjaaja 
havainnoi, tukee ja ohjaa oppilaan kasvua, kehitystä ja oppimista yhdessä opettajan ja muiden asiantuntijoiden kanssa 
ohjaa tukea tarvitsevaa oppilasta oppimisessa 
osallistuu tarvittaessa oppilaan opetusta, ohjausta, kuntoutusta ja koulutyötä koskevaan suunnitteluun 
[bookmark: _Toc231998764]Kasvatusohjaaja
tukee koulun kasvatustyötä ohjaten lasta/nuorta yhdessä monialaisen verkoston kanssa 
edistää monialaisesti yhteisöllisyyttä ja hyvinvointia, järjestää esim. ryhmäytyksiä, tapahtumia ja välituntitoimintaa yhdessä oppilaiden kanssa
tukee oppilaan koulumotivaatiota
ehkäisee koulupudokkuutta, syrjäytymistä ja kiusaamista 
toimii muun henkilöstön tukena oppilaan koulupolun varrella
toimii linkkinä kodin ja koulun välillä tukien vanhemmuutta 
kehittää luontevia yhteistyötapoja eri tahojen kanssa
[bookmark: _Toc231998765]Koulunuorisonohjaaja
kohtaa nuoria koulun arjessa sekä nuorisotiloilla, lähiympäristön toimijoiden kanssa, kaupungin muissa toimipaikoissa sekä erilaisissa verkostoissa
edistää monialaisesti yhteisöllisyyttä ja hyvinvointia, järjestää esim. ryhmäytyksiä, tapahtumia ja välituntitoimintaa yhdessä oppilaiden kanssa
edistää ryhmässä toimimisen valmiuksia ja ehkäisee kiusaamista
edistää oppilaiden osallisuutta koulussa ja auttaa nuorten äänen ja mielipiteiden esilletuloa
osallistuu lisäksi esimerkiksi kodin ja koulun väliseen yhteistyöhön, oppilaskunta- ja tukioppilastoimintaan ja vertaissovitteluun 
[bookmark: _Toc231998766]Harrastusohjaaja
toimii harrastustoiminnan organisoijana ja ohjaajana kouluyhteisössä
tarjoaa lisämahdollisuuksia koulupäivän yhteydessä tapahtuvaan harrastamiseen sekä koulun aamu- ja iltapäivätoimintaan
tekee etsivää harrastustyötä eli ratkoo arjessa oppilaiden harrastamiseen liittyviä esteitä; tekee havaintoja, reagoi ja käy vuoropuhelua oppilaiden kanssa arjessa
muodostaa ja ylläpitää yhteistyötä alueella harrastuksia tarjoavien toimijoiden kanssa
tuo alueella vaikuttavat toimijat näkyväksi oppilaille ja perheille tiedottamisen ja viestinnän keinoin
[bookmark: _Toc231998767]Kuraattori 
tukee oppilasta silloin, kun kaveri- tai perhesuhteissa on huolia, oppilas kokee yksinäisyyttä, koulunkäynti ei suju, poissaoloja kertyy paljon tai elämässä tapahtuu muutoksia, jotka vaikuttavat oppilaan hyvinvointiin 
auttaa ja tukee oppilaita ja heidän perheitään erilaisissa koulunkäyntiin, kasvuun ja kehitykseen liittyvissä asioissa yhteistyössä opettajien kanssa  
ehkäisee ongelmien syntymistä ja vaikeutumista varhaisella auttamisella 
tekee yhteistyötä myös muiden lapsia ja nuoria sekä heidän perheitään auttavien ja hoitavien tahojen kanssa.  
osallistuu opiskeluhuoltotyöhön ja sen toiminnan kehittämiseen 
[bookmark: _Toc231998768]Psykologi 
osallistuu opiskelun tuen suunnitteluun ja oppimisvaikeuksien selvittämiseen 
tekee tukea tarvitsevien oppilaiden koulunkäyntiin ja hyvinvointiin liittyvät psykologiset tutkimukset ja arviot 
konsultoi tarvittaessa opettajia ja muuta oppilashuoltohenkilöstöä oppilaan oppimis- ja hyvinvointiongelmissa 
osallistuu opiskeluhuoltotyöhön ja sen toiminnan kehittämiseen 
ohjaa tarvittaessa oppilaan jatkotutkimuksiin ja -hoitoon 
[bookmark: _Toc231998769]Terveydenhoitaja
ohjaa oppilaiden terveyskäyttäytymistä
osallistuu opiskeluhuoltotyöhön ja sen toiminnan kehittämiseen 
[bookmark: _Toc231998770]Koululääkäri
arvioi oppilaan terveydentilaa 8. luokalla ammatinvalinnan näkökulmasta
[bookmark: _Toc231998771]Koulusihteeri 
vastaa opintorekisterin ylläpidosta ja tiedonsiirrosta KOSKI-palveluun
[bookmark: _Toc231998772]Muu henkilökunta 
Koulun muu ohjaushenkilöstö
tukee ja toteuttaa koulun kasvatustavoitteita 
osallistuu koulun sisäiseen yhteistyöhön, esim. 7. luokkien työelämään tutustumiseen 
tiedottaa työympäristöön ja oppilaiden käyttäytymiseen liittyvistä epäkohdista niistä vastaaville henkilöille 
vastaa toimenkuvansa mukaan koulutyön sujumisesta 



[bookmark: _Toc231998773]Ohjauksen toimivuuden arviointi ja kehittäminen 
[bookmark: _Toc231998774]Arviointimenetelmät ja indikaattorit
Ohjauksen tavoitteiden toteutumista arvioidaan vuosittain sekä koulukohtaisesti että kaupungin tasolla. Arvioinnin apuna käytetään seuraavia mittareita: 
[bookmark: _Toc231998775]Oppilasarviointi 
Mahdolliset koulukohtaiset oppilaskyselyt ohjaamisesta opintojen aikana ja yhdeksännen luokan lopussa (ohjaus, opiskelutaidot, ryhmäytyminen, ilmapiiri) 
[bookmark: _Toc231998776]Organisaatiotason arviointi 
Ohjauksen vastuuhenkilöiden arviointi- ja suunnittelutyö 
Muun opetushenkilökunnan ohjauksen arviointi- ja suunnittelutyö 
Muun henkilökunnan ohjauksen arviointi ja suunnittelutyö
Kaupungin koulutyytyväisyyskyselyn ohjaukseen liittyvät osiot
[bookmark: _Toc231998777]Sidosryhmien arviointi 
Palautekysely kodin ja koulun välisestä ohjausyhteistyöstä (osana yhteistyökyselyä) 
Työnantajien palaute TET-jaksojen toteuttamisesta (mahdollisesti kaupungin tasolla) 
Nivelvaiheen kehittämisyhteistyö toisen asteen oppilaitosten kanssa  
[bookmark: _Toc231998778]Määrälliset mittarit 
Tieto peruskoulun päättäneistä ja heidän sijoittumisestaan toiselle asteelle tai nivelvaiheen koulutukseen.   
Näiden mittareiden avulla koulu arvioi ohjauksen tavoitteiden toteutumista vuosittain lukuvuoden arvioinnin yhteydessä ja kehittää ohjaustoimintaansa jatkuvasti. 

4. jakso: maaliskuu - kesäkuu


 koulun ohjauksen sivuston päivitys  


 8. ja 9. luokkien luokkatunnit


 arvio ohjattavien tehostetun henkilökohtaisen oppilaanohjauksen tarpeesta


 7./9. luokkien ohjauskeskustelut


 7. luokkien ryhmäytyminen





 niveltiedon siirto aineenopettajille





3. jakso: tammikuu - maaliskuu


 Uusien 7. luokkien muodostaminen


 Niveltiedon kerääminen 6. luokkalaisista


 6. luokkalaisten  tiedottaminen yläkoulusta yhdessä tukioppilaiden kanssa


 6.-luokkalaisten tutustumispäivä


 Lukuvuoden ohjaustyön arviointi


 7.-8. luokkien ohjauskeskustelut


 lukujärjestysten/ryhmien tarkistus


 Kesäpäivystys kesäkuussa yhteishaun tulosten julkaisemisen jälkeen


 7. ja 9. luokkien luokkatunnit


 7. luokkien vanhempainilta





 Yhteishaku


 9. luokkien ohjauskeskustelut  ja jatko-opintosuunnitelmat


 koulutuskokeilut/ oppilaitosvierailut 9. luokkalaisille


 8. luokkien TET


 Valinnaisryhmien muodostaminen


 7. luokan valinnaisainevalinnat


 Valinnaisaineinfot


7. ja 9. luokkien luokkatunnit





8. luokkien luokkatunnit 


 oppivelvollisten jälkiohjaus


1. jakso: elokuu - lokakuu


2. jakso: lokakuu -joulukuu





 yhteistyö työelämän edustajien kanssa


 9. luokkien ohjauskeskustelut


 seuraavan lukuvuoden valinnaisuuden valmistelu


 Demohaku


 mahdolliset työelämävierailut tai taitustumiset koulutusvaihtoehtoihin


 lukuvuoden työn suunnittelu


 toisen asteen niveltapaamiset ja tiedonsiirto


 toisen asteen avoimet ovet


 Yhteishausta tiedottaminen huoltajille ja 9. luokkalaisille


 9. luokan TET


 Kesäohjauksen valmistelu


7. luokkien TET


8. luokan valinnaisainevalinnat


Valinnaisaineryhmien muodostaminen 

NIVELVAIHEET


Varhaiskasvatus

